Source: http://www.legex.ro/Ordin-3565-2011-117084.aspx
Timestamp: 2020-07-12 06:06:42+00:00
Document Index: 38210301

Matched Legal Cases: ['articolul 1', 'Articolul 1', 'articolul 1', 'Articolul 2', 'Articolul 2', 'articolul 6', 'articolul 7']

Ordinul 3565/2011 | Legislatie gratuita
Ordin 3565 2011 modifica Ordin 2730 2010
Ordin 3565 2011 completeaza Ordin 2730 2010
Ordinul Nr.3565 din 08.12.2011
pentru modificarea şi completarea Ordinului preşedintelui Agenţiei Naţionale de Administrare Fiscală nr. 2.730/2010 privind organizarea activităţii de administrare a marilor contribuabili
ACT PUBLICAT ÎN MONITORUL OFICIAL NR. 889 din 15 decembrie 2011
Având în vedere prevederile art. 26, art. 32 alin. (1) şi ale art. 33 alin. (3) din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare,în temeiul prevederilor art. 12 alin. (3) din Hotărârea Guvernului nr. 109/2009 privind organizarea şi funcţionarea Agenţiei Naţionale de Administrare Fiscală, cu modificările şi completările ulterioare,preşedintele Agenţiei Naţionale de Administrare Fiscală emite următorul ordin: Articolul IOrdinul preşedintelui Agenţiei Naţionale de Administrare Fiscală nr. 2.730/2010 privind organizarea activităţii de administrare a marilor contribuabili, publicat în Monitorul Oficial al României, Partea I, nr. 820 şi 820 bis din 8 decembrie 2010, cu modificările ulterioare, se modifică şi se completează după cum urmează: 1. La articolul 1, alineatul (1) se modifică şi va avea următorul cuprins: Articolul 1(1) Începând cu data de 1 ianuarie 2012, Direcţia Generală de Administrare a Marilor Contribuabili administrează un număr de 2.000 de mari contribuabili, persoane juridice române, inclusiv entităţile rezultate în urma fuziunii cu alţi contribuabili, aflaţi la data intrării în vigoare a prezentului ordin în administrarea sa. 2. La articolul 1, după alineatul (1) se introduce un nou alineat, alineatul (11 ) , cu următorul cuprins: (11 ) Prin excepţie de la dispoziţiile alin. (1), în categoria marilor contribuabili intră şi contribuabilii nerezidenţi pentru care contribuabilii mari au calitatea de reprezentanţi sau reprezentanţi fiscali, potrivit titlului VI din Codul fiscal. 3. Articolul 2 se modifică şi va avea următorul cuprins: Articolul 2(1) Sediile secundare ale marilor contribuabili sunt administrate de Direcţia Generală de Administrare a Marilor Contribuabili.(2) Lista nominală a sediilor secundare ale contribuabililor mari care vor fi administraţi de către Direcţia Generală de Administrare a Marilor Contribuabili se publică pe pagina de internet a Ministerului Finanţelor Publice - portalul Agenţiei Naţionale de Administrare Fiscală. 4. La articolul 6, alineatele (2) şi (4) se modifică şi vor avea următorul cuprins:(2) Lista marilor contribuabili prevăzuţi la alin. (1) se întocmeşte până la data de 20 decembrie a fiecărui an, se aprobă prin ordin al preşedintelui Agenţiei Naţionale de Administrare Fiscală şi se publică în Monitorul Oficial al României, Partea I, precum şi pe pagina de internet a Ministerului Finanţelor Publice - portalul Agenţiei Naţionale de Administrare Fiscală......... ................ ................ ................ ........ .............. (4) Lista nominală a sediilor secundare ale marilor contribuabili se actualizează anual şi se publică până la data de 20 decembrie pe pagina de internet a Ministerului Finanţelor Publice - portalul Agenţiei Naţionale de Administrare Fiscală. 5. La articolul 7, alineatele (3) şi (4) se modifică şi vor avea următorul cuprins:(3) Pentru contribuabilii prevăzuţi la art. 1 şi pentru sediile secundare ale acestora, informaţiile aflate în sistemul informatic de administrare a creanţelor fiscale vor fi transferate în format electronic între organele fiscale implicate în procedura de predare-primire, în primele 5 zile lucrătoare ale anului pentru care se efectuează selecţia.(4) Până la data de 20 ianuarie a anului pentru care se realizează selecţia se va finaliza protocolul de predare-primire a dosarelor fiscale ale contribuabililor mari şi ale sediilor secundare ale acestora. 6. Anexa nr. 2 se modifică şi se înlocuieşte cu anexa care face parte integrantă din prezentul ordin. Articolul IIPentru selecţia marilor contribuabili administraţi, începând cu data de 1 ianuarie 2012, de către Direcţia Generală de Administrare a Marilor Contribuabili, prevăzuţi la art. 1 alin. (1) şi în anexa nr. 2 la Ordinul preşedintelui Agenţiei Naţionale de Administrare Fiscală nr. 2.730/2010, cu modificările ulterioare, se suspendă aplicarea criteriului de selecţie prevăzut în anexa nr. 1 lit. A a ordinului menţionat mai sus. Articolul IIIDirecţia generală de reglementare a colectării creanţelor bugetare, Direcţia generală de planificare strategică şi monitorizare a realizării creanţelor bugetare, Direcţia Generală de Administrare a Marilor Contribuabili, Direcţia generală de tehnologia informaţiei, Direcţia Generală a Finanţelor Publice a Municipiului Bucureşti, direcţiile generale ale finanţelor publice judeţene, precum şi administraţiile finanţelor publice implicate vor duce la îndeplinire prevederile prezentului ordin. Articolul IVPrezentul ordin se publică în Monitorul Oficial al României, Partea I. Preşedintele Agenţiei Naţionale de Administrare Fiscală, Sorin Blejnar ANEXĂ*)*) Anexa este reprodusă în facsimil.(Anexa nr. 2 la Ordinul nr. 2.730/2010) LISTA marilor contribuabili care sunt administraţi de Direcţia Generală de Administrare a Marilor Contribuabili, începând cu data de 1 ianuarie 2012
COMENTARII la Ordinul 3565/2011
Momentan nu exista niciun comentariu la Ordinul 3565 din 2011
Alte acte pe aceeaşi temă cu Ordin 3565/2011
Ordin 2730 2010